Diari Oficial de la Generalitat Valenciana


Sumari del DOGV 8285, del 02-05-2018 (2018/4278)

RESOLUCIÓ de 23 d'abril de 2018, de la consellera de Sanitat Universal i Salut Pública, per la qual es convoquen subvencions destinades a la realització de setmanes de la salut en municipis de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8285

Data del DOGV
:   02-05-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/4278


Data del document
:   23-04-2018

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 23 d'abril de 2018, de la consellera de Sanitat Universal i Salut Pública, per la qual es convoquen subvencions destinades a la realització de setmanes de la salut en municipis de la Comunitat Valenciana. [2018/4278]  
Per mitjà de l'Ordre 5/2017, de 20 de juny, de la Conselleria de Sanitat Universal i Salut Pública, s'estableixen les bases reguladores de subvencions destinades a promoure projectes relacionats amb la Salut Pública, publicada en el Diari Oficial de la Generalitat Valenciana núm. 8074 de 30 de juny de 2017.  
L'article 3 de l'ordre esmentada estableix que la convocatòria de les subvencions es realitzarà pel procediment de concurrència competitiva mitjançant una resolució de la persona titular de la conselleria amb competències en matèria de sanitat.  
D'acord amb el que s'ha exposat anteriorment i de conformitat amb el que estableixen els articles 160.4.b I 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
L'objecte d'aquesta convocatòria és convocar en règim de concurrència competitiva les subvencions destinades a projectes de Setmanes de la Salut en municipis de la Comunitat Valenciana emmarcats en el IV Pla de salut de la Comunitat Valenciana d'acord amb el que estableix l'Ordre 5/2017.  
  
Segon. Finançament  
1. Les subvencions previstes en la present convocatòria es finançaran amb càrrec al programa pressupostari de la Conselleria de Sanitat Universal i Salut Pública 65.99.38.4177.877.68, del capítol IV, codi línia comptable S0444000, dels pressupostos de la Generalitat per a l'any 2018.  
2. El total de les subvencions atorgades per a aquests projectes no podran superar la quantia màxima de 40.000 ?, en l'exercici pressupostari 2018.  
  
Tercer. Entitats sol·licitants  
1. Podran sol·licitar les subvencions regulades en el títol IV, capítol IV de l'esmentada Ordre 5/2017, els ajuntaments de la Comunitat Valenciana que realitzen Setmanes  de la Salut dirigides a la presentació, divulgació i  implementació de projectes de Promoció de la salut en l'àmbit local emmarcats en el IV Pla de salut de la Comunitat Valenciana en els seus municipis.  
2. Aquestes entitats, a més de complir els requisits generals establits en els articles 13.2 i 13.3 de la Llei 38/2003, de 17 de novembre, general de subvencions, hauran d'acreditar els requisits establits en l'article 25.2 de l'esmentada Ordre 5/2017.  
3. Només es podrà presentar una única sol·licitud de subvenció per activitat a desenvolupar per entitat local.  
  
Quart. Termini de presentació de sol·licituds  
1. La sol·licitud de subvenció, firmada per la persona representant legal de l'entitat, es dirigirà a la Direcció General de Salut Pública de la Conselleria de Sanitat Universal i Salut Pública, i s'hi haurà de presentar en model normalitzat.  
2. El termini per a la presentació de les sol·licituds serà de 20 dies hàbils comptadors des de l'endemà de la publicació d'aquesta resolució de convocatòria en el Diari Oficial de la Generalitat Valenciana.  
3. Les sol·licituds s'hauran de presentar preferentment en el Registre d'entrada de la Conselleria de Sanitat Universal i Salut Pública, situat en la carrer Misser Mascó, 31-33, 46551 València, dirigides a la Direcció General de Salut Pública, sense perjuí, de les formes previstes en la legislació de procediment administratiu comú.  
  
Cinqué. Documentació a presentar  
1. De conformitat amb el que s'ha previst en l'article 5.2 de l'Ordre 5/2017, s'hi haurà de presentar la documentació següent:  
a) Sol·licitud en model normalitzat  
b) Un exemplar de les dades de domiciliació bancària  
c) Memòria/resum de projecte segons el model normalitzat. El llenguatge utilitzat en la redacció del projecte haurà de ser inclusiu i no sexista.  
d) Certificat d'adhesió, a l'Estratègia de Promoció de la Salut i Prevenció del Sistema Nacional de Salut o bé a la Xarxa Espanyola de Ciutats Saludables.  
e) Adhesió al IV Pla de Salut de la Comunitat Valenciana per la corporació municipal.  
2. En els casos en què els certificats referits als punts d) i e) ja estigueren en possessió de la Conselleria de Sanitat Universal i Salut Pública, el sol·licitant podrà acollir-se al dret establit en l'art. 53.d De la Llei 39/2015, d'1 d'octubre, del procediment administratiu comú de les administracions públiques, sempre que es faça constar la data, l'òrgan o dependència a què van ser dirigits.  
3. Els models normalitzats de la sol·licitud, de domiciliació bancària, de memòria/resum del projecte, i la proposta d'acord del Ple per a l'adhesió al IV Pla de Salut 2016-2020 de la Comunitat Valenciana, es troben disponibles en la seu electrònica o portal institucional de la Generalitat en internet https:\\sede.gva.es  
  
Sisé. Criteris objectius de l'atorgament de la subvenció  
L'import de la subvenció atorgada es determinarà proporcionalment a la puntuació obtinguda segons els criteris de valoració ressenyats en l'article 26 de l'esmentada Ordre 5/2017. Els projectes acceptats per a rebre-la i la quantia sol·licitada no podran superar en cap cas la quantitat sol·licitada per al projecte.  
  
Seté. Comissió avaluadora  
De conformitat amb el que preveu l'article 8 de l'esmentada Ordre 5/2017, la Comissió d'Avaluació serà nomenada per la persona titular de la direcció general amb competències en matèria de salut pública, en el termini màxim de 10 dies a partir de l'endemà de la publicació de la present convocatòria.  
  
Huité. Mitjans de publicació dels distints tràmits  
Les publicacions de relacions de projectes admesos a tràmit, els requeriments d'esmena de la sol·licitud o documentació, si és el cas, i les resolucions de concessió es publicaran, a més dels mitjans establits en l'Ordre 5/2017, en la seu electrónica (seu.gva.es) o portal institucional de la Generalitat en internet www.gva.es, així com en la pàgina web de la conselleria amb competències en matèria de sanitat i salut www.san.gva.es  
  
Nové. Termini de resolució i notificació  
El termini màxim per a tramitar, resoldre i notificar les resolucions de concessió serà de quatre mesos comptadors des de l'endemà de la publicació en el Diari Oficial de la Generalitat Valenciana, de conformitat amb el que estableix l'article 9 de l'Ordre 5/2017.  
  
Deu. Recursos  
La resolució de concessió de la subvenció que es dicte d'acord amb la present convocatòria i bases reguladores aprovades per l'Ordre 5/2017, posarà fi a la via administrativa, i en contra es podrà interposar recurs potestatiu de resposició davant de l'òrgan que la va dictar en el termini d'un mes comptador des de l'endemà de la notificació, o bé directamente podran ser impugnats davant de l'ordre jurisdiccional contenciós administratiu, d'acord amb el que preveu l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
Onze. Despeses subvencionables, quantia i pagament de la subvenció  
1. A l'efecte del que preveu aquesta convocatòria es consideraran subvencionables aquelles que responguen de manera indubtable a la naturalesa de l'activitat subvencionada, siguen estrictament necessàries i es realitzen en el termini establit en aquesta convocatòria, de conformitat amb el que preveu l'article 12 de l'Ordre 5/2017.  
  
2. La quantia de les subvencions individuals es determinarà seguint els criteris de valoració establits en el títol IV, capítol III de l'Ordre 5/2017, amb un màxim global de finançament del total de les subvencions, segons el que estableix l'apartat segon d'aquesta convocatòria.  
  
3. El pagament de la subvenció es realitzarà d'acord amb el que estableix la Llei 38/2003 i la resta de normes concordants.  
4. En qualsevol cas, amb caràcter previ al pagament de la subvenció, el beneficiari haurà d'estar al corrent del compliment de les seues obligacions tributàries i davant de la Seguretat Social i, si és el cas, de la resta dels requisits establits en l'article 14 de l'Ordre 5/2017.  
  
Dotze. Termini i forma de justificació  
1. La justificació de les subvencions, d'acord amb el que preveu l'article 15 de l'Ordre 5/2017, es realitzarà mitjançant la presentació, davant de la Direcció General de Salut Pública, de la documentació necessària per a acreditar la despesa realitzada, i disposarà d'un termini, com a màxim, fins a dos mesos abans de la finalització de l'exercici pressupostari en què es concedisquen les subvencions, de conformitat amb el que disposa l'article 165.2.i) de la Llei 1/2015, de 6 de febrer, d'Hisenda Pública, sector públic instrumental i subvencions.  
2. Quant a la forma de justificació es realitzarà d'acord amb el que estableix l'apartat 2 de l'article 15 de l'Ordre 5/2017.  
3. Els documents justificatius s'acompanyaran d'una memòria final de les activitats realitzades vinculades al projecte.  
  
Tretze. Efectes  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
Contra aquesta resolució de convocatòria, que posa fi a la via administrativa, es podrà interposar recurs potestatiu de reposició davant de l'òrgan que la va dictar en el termini d'un mes comptador des de l'endemà de la publicació, o bé directament podran ser impugnats davant de l'ordre jurisdiccional contenciós administratiu.  
  
València, 23 d'abril de 2018.- La consellera de Sanitat Universal i Salut Pública: Carmen Montón Giménez.